
VENDIM
Nr. 80/2017

PËR NJË NDRYSHIM DHE SHTESË NË VENDIMIN E KUVENDIT NR. 45/2017 “PËR KRIJIMIN DHE PËRBËRJEN  E KOMISIONIT AD HOC  ME 12 ANËTARË 
TË PËRZGJEDHJES SË KANDIDATËVE PËR INSTITUCIONET E RIVLERËSIMIT, SIPAS LIGJIT NR. 84/2016, “PËR RIVLERËSIMIN KALIMTAR TË GJYQTARËVE DHE PROKURORËVE NË REPUBLIKËN E SHQIPËRISË”, NDRYSHUAR  ME VENDIMIN E KUVENDIT NR. 73/2017

	Në mbështetje të nenit 78, pika 1, të Kushtetutës, të neneve 21, pika 2, dhe 55, pika 1, të Rregullores së Kuvendit, si dhe të nenit 9, pika 3, shkronjat  “a” dhe “b”, të vendimit të Kuvendit nr. 40/2017 “Për procedurat parlamentare për funksionimin e komisioneve ad hoc dhe realizimin e procesit të votimit, sipas ligjit  nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, me propozimin e kryetarëve të grupeve parlamentare,

KUVENDI
I REPUBLIKËS SË SHQIPËRISË

VENDOSI:

	Në vendimin e Kuvendit nr. 45/2017 “Për krijimin e Komisionit Parlamentar ad hoc me 12 anëtarë të përzgjedhjes së kandidatëve për institucionet e rivlerësimit, sipas ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, të ndryshuar”, bëhet ndryshimi dhe shtesa si më poshtë:
	I. Në pikën II, shkronja “b”, deputeti Gerti Bogdani caktohet në vend të deputetes Jorida Tabaku. 
	II. Pas pikës II/1 shtohet pika II/2 me këtë përmbajtje:
	“II/2. Anëtarë zëvendësues të këtij Komisioni ad hoc caktohen deputetët:
	1. Olta Xhaçka 		(PS)
	2. Luçiano Boçi 		(PD)
	3. Flamur Çelaj		 (LSI)
	4. Astrit Veliaj (PR)
	5. Aqif Rakipi 		(PDIU)”.
		III. Ky vendim hyn në fuqi menjëherë.
 
KRYETARI 
Ilir Meta

Miratuar në datën 17.6.2017

VENDIM
Nr. 81/2017

PËR NJË SHTESË NË VENDIMIN E KUVENDIT NR. 46/2017 “PËR 
KRIJIMIN DHE PËRBËRJEN  E KOMISIONIT AD HOC  ME 6 ANËTARË 
TË PËRZGJEDHJES SË KANDIDATËVE PËR INSTITUCIONET E RIVLERËSIMIT, SIPAS LIGJIT NR. 84/2016, “PËR RIVLERËSIMIN KALIMTAR TË GJYQTARËVE DHE PROKURORËVE NË REPUBLIKËN E SHQIPËRISË”, NDRYSHUAR ME VENDIMIN E KUVENDIT NR. 74/2017

	Në mbështetje të nenit 78, pika 1, të Kushtetutës, të neneve 55, pika 1, të Rregullores së Kuvendit, si dhe të nenit 9, pika 3, shkronjat “a” dhe “b”,  të vendimit të Kuvendit nr. 40/2017 “Për procedurat parlamentare për funksionimin e komisioneve ad hoc dhe realizimin e procesit të votimit, sipas ligjit  nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, me propozimin e kryetarëve të grupeve parlamentare të Partisë Socialiste, Partisë Demokratike dhe Partisë Lëvizja Socialiste për Integrim,

KUVENDI
I REPUBLIKËS SË SHQIPËRISË

VENDOSI:

	Në vendimin e Kuvendit nr. 46/2017 “Për krijimin e Komisionit Parlamentar ad hoc me 6 anëtarë të përzgjedhjes së kandidatëve për institucionet e rivlerësimit, sipas ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, të ndryshuar” bëhet kjo shtesë:
	I. Pas pikës II/1 shtohet pika II/2 me këtë përmbajtje:
	“II/2. Anëtarë zëvendësues të këtij Komisioni ad hoc caktohen deputetët:

	1. Musa Ulqini 		(PS)
	2. Helidon Bushati (PD)
	3. Silva Caka		 (LSI)”.
	II. Ky vendim hyn në fuqi menjëherë.
 
KRYETARI 
Ilir Meta
Miratuar në datën 17.6.2017

VENDIM
Nr. 82/2017

PËR MIRATIMIN E LISTËS NË BLLOK TË KANDIDATËVE TË ZGJEDHUR 
NË INSTITUCIONET E RIVLERËSIMIT, SIPAS LIGJIT NR. 84/2016 “PËR RIVLERËSIMIN KALIMTAR TË GJYQTARËVE DHE PROKURORËVE 
NË REPUBLIKËN E SHQIPËRISË”

	Në mbështetje të nenit C, pika 12, të Aneksit të Kushtetutës, të neneve 10, pika 10, dhe 11, pika 1, të ligjit nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, të nenit 17, pikat 2 dhe 8, të vendimit të Kuvendit nr. 40/2017 “Për procedurat parlamentare për funksionimin e komisioneve ad hoc dhe realizimin e procesit të votimit, sipas ligjit nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, bazuar në listën përfundimtare të komisionerëve, gjyqtarëve dhe komisionerëve publikë të zgjedhur, të hartuar nga Sekretari i Përgjithshëm i Kuvendit, sipas raporteve të komisioneve ad hoc të përzgjedhjes,  

KUVENDI
I REPUBLIKËS SË SHQIPËRISË

VENDOSI:

	I. Miratohet lista në bllok e kandidatëve të zgjedhur në institucionet e rivlerësimit, sipas ligjit nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”.
	II. Lista  në bllok e kandidatëve të zgjedhur në institucionet e rivlerësimit është si më poshtë:

	1.
	Etleda Çiftja
	Komisioner në Komisionin e Pavarur të Kualifikimit

	2.
	Firdes Shuli
	Komisioner në Komisionin e Pavarur të Kualifikimit

	3.
	Genta Tafa (Bungo)
	Komisioner në Komisionin e Pavarur të Kualifikimit

	4. 
	Xhensila Pine 						
	Komisioner në Komisionin e Pavarur të Kualifikimit

	5. 
	Brunilda Bekteshi (Vasha)
	Komisioner në Komisionin e Pavarur të Kualifikimit

	6. 
	Roland Ilia
	Komisioner në Komisionin e Pavarur të Kualifikimit

	7. 
	Suela Zhegu
	Komisioner në Komisionin e Pavarur të Kualifikimit

	8. 
	Valbona Sanxhaktari
	Komisioner në Komisionin e Pavarur të Kualifikimit

	9. 
	Pamela Qirko
	Komisioner në Komisionin e Pavarur të Kualifikimit

	10. 
	Alma Faskaj (Vokopola)
	Komisioner në Komisionin e Pavarur të Kualifikimit

	11. 
	Lulzim Hamitaj
	Komisioner në Komisionin e Pavarur të Kualifikimit

	12. 
	Olsi Komici
	Komisioner në Komisionin e Pavarur të Kualifikimit

	13. 
	Vojo Malo
	Zëvendësues për pozicionin Komisioner në Komisionin 											e Pavarur të Kualifikimit

	14. 
	Pal Shkambi
	Zëvendësues për pozicionin Komisioner në Komisionin 											e Pavarur të Kualifikimit

	15. 
	Ardian Hajdari
	Gjyqtar i Kolegjit të Posaçëm të Apelimit

	16. 
	Natasha Mulaj
	Gjyqtar i Kolegjit të Posaçëm të Apelimit

	17. 
	Sokol Çomo
	Gjyqtar i Kolegjit të Posaçëm të Apelimit

	18. 
	Ina Rama
	Gjyqtar i Kolegjit të Posaçëm të Apelimit

	19. 
	Luan Daci
	Gjyqtar i Kolegjit të Posaçëm të Apelimit

	20. 
	Albana Shtylla
	Gjyqtar i Kolegjit të Posaçëm të Apelimit

	21. 
	Rezarta Schuetz
	Gjyqtar i Kolegjit të Posaçëm të Apelimit

	22. 
	Mimoza Tasi
	Zëvendësues për pozicionin Gjyqtar i Kolegjit të 													Posaçëm të Apelimit

	23. 
	Etleva Paplekaj
	Zëvendësues për pozicionin Gjyqtar i Kolegjit të 													Posaçëm të Apelimit

	24. 
	Herald Saraçi
	Komisioner Publik

	25. 
	Florian Ballhysa
	Komisioner Publik

	26. 
	Dariel Sina
	Zëvendësues për pozicionin Komisioner Publik

	27. 
	Aldona Sylaj
	Zëvendësues për pozicionin Komisioner Publik.


	
							


III. Ky vendim hyn në fuqi menjëherë dhe botohet ne Fletoren Zyrtare.
 KRYETARI 
Ilir Meta

Miratuar në datën 17.6.2017

VENDIM
Nr. 474, datë 8.6.2017

PËR NJË RISHPËRNDARJE TË FONDEVE TË BUXHETIT TË VITIT 2017, MIRATUAR PËR MINISTRINË E BUJQËSISË, ZHVILLIMIT RURAL DHE ADMINISTRIMIT TË UJËRAVE

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të ligjit nr. 130/2016, “Për buxhetin e vitit 2017”, dhe të neneve 44, shkronja “a”, dhe 47, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, me propozimin e ministrit të Bujqësisë, Zhvillimit Rural dhe Administrimit të Ujërave, Këshilli i Ministrave

VENDOSI:

1. Në buxhetin e vitit 2017, miratuar për Ministrinë e Bujqësisë, Zhvillimit Rural dhe Administrimit të Ujërave, bëhen ndryshimet, si më poshtë vijon:
a) Në programin buxhetor “Siguria ushqimore dhe mbrojtja e konsumatorit” 04220, shtohet fondi prej 148 000 000 (njëqind e dyzet e tetë milionë) lekësh, shpenzime korrente, për vaksinimin e kafshëve të llojit gjedh kundër sëmundjes së Dermatozës Nodulare (Lumpy Skin Disease);
b) Në programin buxhetor “Zhvillimi rural duke mbështetur bujqësinë, blegtorinë, agroindustrinë dhe marketingun”, pakësohet fondi prej 148 000 000 (njëqind e dyzet e tetë milionë) lekësh, shpenzime korrente, nga skema mbështetëse për bujqësinë.
2. Ngarkohen Ministria e Financave dhe Ministria e Bujqësisë, Zhvillimit Rural dhe Administrimit të Ujërave për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

VENDIM
Nr. 475, datë 8.6.2017 

PËR PJESËMARRJEN E NJË TOGE 
TË FORCAVE TË ARMATOSURA 
TË REPUBLIKËS SË SHQIPËRISË NË OPERACIONIN USHTARAK TË NATO-S NË LETONI

Në mbështetje të nenit 100 të Kushtetutës, të neneve 6, pika 5, dhe 7, të ligjit nr. 9363, datë 24.3.2005, “Për dërgimin e Forcave të Armatosura të Republikës së Shqipërisë jashtë vendit, si dhe për mënyrën e procedurat e vendosjes dhe të kalimit të forcave ushtarake të huaja në territorin e Republikës së Shqipërisë”, të ndryshuar, dhe të shkronjës “ç”, të nenit 11, të ligjit nr. 64/2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Dërgimin me mision të një toge EOD, të përbërë nga 18 (tetëmbëdhjetë) ushtarakë të Forcave të Armatosura të Republikës së Shqipërisë, në operacionin ushtarak të NATO-s në Letoni. 
2. Misioni i personelit të togës EOD është kryerja e detyrave në mbështetje të grup-batalionit të Kanadasë.
3. Togës EOD, që merr pjesë në këtë mision, nuk i lejohet të angazhohet për asgjësim municionesh CBRN, ndërtim fushash të minuara (FM) dhe detyra trajnimi për të tjerët.
4. Venddislokimi i togës EOD të jetë në Riga, Letoni.
 5. Kohëzgjatja e këtij misioni është deri në 1 (një) vit, afat, i cili fillon të llogaritet nga data e dërgimit të togës së parë në Letoni, me sistem rotacioni. Periudha e rotacionit për çdo togë të jetë 6 (gjashtë) muaj, së cilës i shtohen edhe ditët e qëndrimit për ndërrimin me togën e radhës.

6. Ministria e Mbrojtjes, për ushtarakët pjesëmarrës në këtë operacion, të përballojë shpenzimet për:
a) dieta për ditët e qëndrimit, në masën 12 000 (dymbëdhjetë mijë) lekë në ditë, përveç pagës mujore;
b) sigurimin e jetës;
c) siguracion shëndetësor jashtë zonës së operacionit; 
ç) mbështetje shëndetësore;
d) 	ushqim; 
dh) 	akomodim;
e) 	ujë; 
ë) 	lavanderi;
f) 	shërbim telefonik, interneti, konfigurim PC në rrjetin “NATO Sekret” dhe shërbime postare;
g) 	materiale konsumi për aparatura;
gj)  mirëmbajtje pajisjesh dhe aparaturash;
h) 	transport;
i) 	transportimin e individëve të shkëputur të misionit për në atdhe, në rast vdekjeje, sëmundjeje ose thyerjeje disipline;
j) 	aktivitete social-kulturore, në rastet e festave kombëtare, gjatë kohës së kryerjes së misionit;
k) 	çdo shpenzim tjetër për mbarëvajtjen e kryerjes së operacionit.
7. Transporti i personelit që do të marrë pjesë në misionin në Letoni ndërsa nis, ndryshon dhe përfundon detyrën për t’u kthyer në Shqipëri, mbështetja shëndetësore, akomodimi, ushqimi, uji, lavanderia, transporti i individëve të shkëputur nga operacioni për në atdhe, në rast vdekjeje, sëmundjeje ose thyerjeje disipline, do të përballohen nga buxheti i Ministrisë së Mbrojtjes, përveç rasteve kur do të arrihet nënshkrimi i marrëveshjeve dy ose shumëpalëshe, ku pala /palët tjetër/e tjera të marrë/marrin përsipër të përballojë/përballojnë këto shpenzime.
8. Ministria e Mbrojtjes të bëjë sigurimin e jetës nga aksidentet për ushtarakët e Forcave të Armatosura të Republikës së Shqipërisë, të cilët do të marrin pjesë në këtë mision.
9. Efektet financiare që rrjedhin nga zbatimi i këtij vendimi të përballohen nga buxheti i Ministrisë së Mbrojtjes.
10. Ngarkohet ministri i Mbrojtjes për zbatimin e këtij vendimi.



Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi  Rama

VENDIM
Nr. 476, datë 9.6.2017

PËR NJË SHTESË FONDI NË BUXHETIN E VITIT 2017, MIRATUAR PËR KOMISIONIN QENDROR TË ZGJEDHJEVE,  PËR MONITORIMIN E FUSHATËS ZGJEDHORE TË PARTIVE POLITIKE NË ZGJEDHJET PËR KUVENDIN E REPUBLIKËS SË SHQIPËRISË, MË 25 QERSHOR 2017

Në mbështetje të nenit 100 të Kushtetutës, të neneve 86, pika 2, dhe 87, pika 1, të ligjit nr. 10019, datë 29.12.2008, “Kodi Zgjedhor në Republikën e Shqipërisë”, të ndryshuar, të pikës 1, të nenit 24/4, të ligjit nr. 90/2017, “Për disa shtesa dhe ndryshime në ligjin nr. 8580, datë 17.2.2000, “Për partitë politike”, të ndryshuar, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 130/2016, “Për buxhetin e vitit 2017”, me propozimin e ministrit të Financave, Këshilli i Ministrave

VENDOSI:

1. Komisionit Qendror të Zgjedhjeve, në buxhetin e miratuar për vitin 2017, t’i shtohet fondi prej 10 000 000 (dhjetë milionë) lekësh për të kryer monitorimin e fushatës zgjedhore të partive politike, në kuadër të zgjedhjeve për Kuvendin e Republikës së Shqipërisë, më 25 qershor 2017.
2. Fondi prej 10 000 000 (dhjetë milionë) lekësh, i parashikuar në pikën 1, të këtij vendimi, të përballohet nga fondi rezervë i buxhetit të shtetit, miratuar për vitin 2017.
3. Ngarkohen Ministria e Financave dhe Komisioni Qendror i Zgjedhjeve për zbatimin e këtij vendimi.
		Ky vendim hyn në fuqi menjëherë dhe botohet në Fletoren Zyrtare.

KRYEMINISTRI

